Կոտարո Սուձումուրա

Կոտարո Սուձումուրա (, ), ճապոնացի տնտեսագետ, Հիտոցուբասի համալսարանի պրոֆեսոր։

Կենսագրություն 
Կոտարոն ծնվել է 1944 թվականի հունվարի 7-ին ճապոնական Այտի պրեֆեկտուրայի Տոկոնամե քաղաքում։ Ուսում է ստացել Հիտոցուբասի համալսարանում, որտեղ 1966 թվականին ստացել է տնտեսագիտության բակալավրի աստիճան, իսկ 1968 թվականին՝ մագիստրոսի կոչում, արդեն 1971 թվականին էլ ՝ Հիտոցուբասի համալսարանի բարձրագույն դպրոցի դոկտորական աստիճան։

Դասավանդման գործունեությունը սկսել է Հիտոցուբասի համալսարանի տնտեսագիտության ամբիոնում դասախոսի կարգավիճակում 1971-1973 թվականներին։ Եվ շարունակել է Կիոտոյի համալսարանի Տնտեսագիտական հետազոտությունների ինստիտուտում՝ որպես դոցենտ 1973-1982 թվականներին։ Ինչից հետո վերադարձել է Հիտոցուբասի համալսարան դոցենտի կարգավիճակով 1982-1984 թվականներին, իսկ սկսած 1984 թվականից՝ նշանակվել է համալսարանին կից տնտեսագիտական հետազոտությունների ինստիտուտի պրոֆեսոր։

Նույն ժամանակահատվածում՝ 1973-1974 թվականներին, դասախոսություններ է կարդացել Քեմբրիջի համալսարանի տնտեսագիտության ամբիոնում։

Իսկ 1974-1976 թվականներին դասավանդել է Լոնդոնի տնտեսագիտության և քաղաքական գիտությունների դպրոցի Տնտեսագիտության ամբիոնում։

1979-1980 թվականներին Կոտարոն Սուձումարան եղել է Սթենֆորդի համալսարանի տնտեսագիտության ամբիոնի դոցենտ։

1986 թվականին դասախոսություններ է կարդացել Ավստրալիայի ազգային համալսարանի Տնտեսագիտության և կոմերցիայի ամբիոնում, 1987 թվականին՝ Փենսիլվանիայի համալսարանի տնտեսագիտության ամբիոնում և 1988 թվականին՝ Օքսֆորդի համալսարանի բոլոր հոգիների քոլեջի տնտեսագիտության ամբիոնում, 1993 թվականին՝ Հարվարդի համալսարանի տնտեսագիտության ամբիոնում։

Գիտական աշխատանքն սկսել է 1984 թվականին որպես Social Choice and Welfare ամսագրի խմբագիր, երկու տարի շարունակ՝ 1984-1986 թվականներին, եղել է The Japanese Economic Review ամսագրի խմբագիր։ 1986-1991 թվականներին եղել է Journal of the Japanese and International Economies ամսագրի խմբագիր, իսկ սկսած 1986 թվականից մինչ օրս՝ Journal of Industrial Economics ամսագրի խմբագրի օգնականն է։

1990-1992 թվականներին աշխատել է Տոկիոյի տնտեսագիտական հետազոտությունների կենտրոնի գլխավոր խմբագիր։

1990 թվականից սկսած՝ եղել է Էկոնոմետրիկական համայնքի անդամ։

1999-2000 թվականներին եղել է Ճապոնական տնտեսագիտական ասոցիացիայի նախագահ, ապա՝ 2000-2001 թվականներին, նշանակվել է Հասարակական ընտրության և բարեկեցության համայնքի նախագահ։ 2006-2011 թվականներին զբաղեցրել է Ճապոնիայի Գիտական խորհրդի փոխնախագահի պաշտոնը, 2010-2011 թվականներին եղել է Տնտեսության և իրավունքի ասոցիացիայի նախագահը։

Հիմնական գաղափարներ 
Կոտարոն, հետազոտելով բարեկեցության տնտեսագիտոթյունը և հասարակական ընտրության տեսությունը, առաջադրել է «Սուձումուրայի կոնսիստենցիա» հասակցությունը, որը հետագայում սկսել է ակտիվորեն օգտագործվել և լրացվել։

Իր աշխատանքներում նա նշում է, որ. 
 ռացիոնալ ընտրության աքսիոմատիկ բնութագրությունը նպատակաուղղված գործողություն է,
 արդարության և արդյունավետության միջև գոյություն ունի տրամաբանական կոնֆլիկտ՝ կապելով արդարության տեսությունը և հասարակական ընտրության տեսությունը,
 ընտրություն կատարելու հնարավորության և ընտրության ձևերի մակարդակն ընկած է կոնսեկվենցիալիզմից դուրս։

Մրցանակներ 
Բազմաթիվ աշխատանքների համար Կոտարոն մեկ անգամ չէ, որ մրցանակների է արժանացել.
 1984՝ Նիքեյ մրցանակ տնտեսագիտական գրքերի համար։ 
 1988՝ Նիքեյ մրցանակ տնտեսագիտության վերաբերյալ գրքերի համար։ 
 2004՝ Պատվավոր շքանշան՝ կարմիր ժապավենով։ 
 2006՝ Ճապոնիայի Գիտությունների ակադեմիայի մրցանակ։

Մատենագրություն 
 Suzumura K. Rational choice, collective decisions, and social welfare. Cambridge Cambridgeshire New York: Cambridge University Press. 1983 ISBN 9780521122559.
 Suzumura K. Competition, commitment, and welfare. Oxford New York: Clarendon Press. 1995 ISBN 9780198289142.
 Suzumura K., Basu K., Pattanaik P. Choice, welfare, and development: a festschrift in honour of Amartya K. Sen. Oxford New York: Clarendon Press Oxford University Press. 1995 ISBN 9780198287896.
 Suzumura K., Sen A., Arrow K. J. Social choice re-examined: proceedings of the IEA conference held at Schloss Hernstein, Berndorf, near Vienna, Austria 2 (1st ed.). New York, N.Y: St. Martin’s Press. 1996 ISBN 9780312127398.
 Suzumura K., Sen A., Arrow K. J. Handbook of social choice and welfare. Amsterdam Boston: Elsevier. 2002 ISBN 9780444829146.
 Suzumura K., Bossert W., Sprumont Y. Maximal-Element Rationalizability  Cahier de recherche 2002-16
 Suzumura K., Bossert W., Sprumont Y. The Possibility of Ordering Infinite Utility Streams Cahier de recherche, 2004-09
 Suzumura K., Bossert W. Rational choice on general domains // Arguments for a better world: essays in honor of Amartya Sen | Volume I: Ethics, welfare, and measurement. Oxford New York: Oxford University Press, 2009 pp. 103–135 ISBN 9780199239115.
 Suzumura K., Bossert W. Consistency, Choice and Rationality // PIE/CIS Discussion Paper 428, Hitotsubashi University. 2009.
 Suzumura K., Pattanaik P.K. Individual rights and social evaluation: a conceptual framework. Oxford Economic Papers (Oxford University Press) April 1996 48 (2)։ 194—212.
 Suzumura K. Welfare Economics and the Welfare State . Review of Population and Social Policy, No. 8, 1999, 119—138.

Ծանոթագրություններ 

Ճապոնացի տնտեսագետներ